ගුවන් තොටුපල වසා තැබෙන කාලසීමාව තුළ දිනකට ගුවන් වාර විස්සක් පමණ අවලංගු කෙරෙනු ඇති. 1986 වර්ෂයේ ඉදිකෙරෙන කටුනායක බණ්ඩාරනායක ජාත්‍යන්තර ගුවන්තොටුපලෙහි ගුවන් යානා ධාවන පථය දිගින් මීටර් 3350ක් සහ පලළින් මීටර් 45ක් වනවා.එහි ආයුකාලය වසර 20කින් අවසන් වුවද මෙතෙක් එහි කිසිදු ප්‍රතිසංස්කරණ කටයුත්තක් සිදු කර නැහැ.ඒ අනුව ලබන වසරේ ජනවාරි 6 වනදා සිට අප්‍රේල් 5 වනදා දක්වා කාලය තුල එම ප්‍රතිසංස්කරනයන් කිරීමට අපේක්ෂා කෙරෙන අතර ඒ හේතුවෙන් දිනපතා පෙරවරු 8.30 සිට පස්වරු 4.30 දක්වා ගුවන් ගමන් අත්හිටුවනු ඇති.කෙසේවෙතත් පස්වරු 4.30න් පසුව සාමාන්‍ය පරිදි ගුවන් ගමන් සිදුකෙරෙන බව සිවිල් ගුවන් සේවා අධිකාරිය සඳහන් කලා.මෙම ප්‍රතිසංස්කරණ කටයුතු චීන සමාගමක් විසින් සිදු කරනු ලබන අතර ඒ සඳහා ඇස්තමේන්තු ගත වියදම රුපියල් බිලියන 7.2ක්.